**כריסטופר אנטוני ג'ון "כריס" מרטין** (באנגלית: **Christopher Anthony John "Chris" Martin**; נולד ב-2 במרץ 1977) הוא זמר-יוצר ומוזיקאי אנגלי, המשמש סולן, פסנתרן וגיטריסט משנה בלהקת הרוק קולדפליי.

ראשית חייו
----------

מרטין נולד וגדל באקסטר, במחוז דבון שבאנגליה. הוא הבן הבכור מתוך חמישה אחים. אביו, אנטוני מרטין, הוא רואה חשבון בדימוס, ואמו, אליסון מרטין, היא מורה למוזיקה. מרטין החל את השכלתו בבית הספר "הילטון", שמטרתו להכין תלמידים ללימודים באוניברסיטאות היוקרתיות, ומשם עבר לבית הספר "קתדרלת אקסטר". בבית הספר הנ"ל הקים מרטין את להקתו הראשונה, "The Rocking Honkies" (אין לשם פירוש מדויק), יחד עם ניק רפטון ואיאן גרונואו. לאחר "קתדרלת אקסטר", מרטין עבר לבית הספר "שרבורן", בית ספר פרטי לבנים במחוז דורסט שבמערב אנגליה. בשרבורן מרטין פגש את פיל הארווי, מנהל העתיד של להקת קולדפליי. מרטין המשיך את לימודיו בקולג' האוניברסיטאי של לונדון והתגורר במגורי הסטודנטים, שם קרא מחקרים על העולם העתיק, וסיים בהצטיינות בכיתה ללימודי יוונית ולטינית. באוניברסיטה מרטין פגש את חבריו העתידיים ללהקה, ג'ון באקלנד, גאי ברימן, וויל צ'מפיון.

קריירת הקלטות
-------------

### קולדפליי

 ערך מורחב – **קולדפליי**  

בעת לימודיו בקולג' האוניברסיטאי של לונדון, מרטין פגש את ג'וני באקלנד, ויל צ'מפיון וגיא ברימן. בינואר 1998, הם יסדו את להקת הרוק קולדפליי. הלהקה התפרסמה ברמה עולמית לאחר אלבום הבכורה שלה, Parachutes (מצנחים), בשנת 2000. עד היום הלהקה הוציאה לאור מספר אלבומים ומיני-אלבומים נוספים.

### קריירת סולו

כאמן סולו, מרטין כתב שירים למספר להקות, ביניהן Embrace (השיר "Gravity"), והזמרת ג'מליה ("See It in a Boy's Eyes", שנכתב יחד עם המפיק של קולדפליי, ריק סימפסון). בנוסף, מרטין שיתף פעולה עם רון סקסמית', Faultline, פרויקט The Streets, ואיאן מק'קולוך. מרטין השתתף בהפקת השיר "Do They Know It's Christmas?" עם להקת באנד אייד, בסוף 2004.
בשנת 2005, מרטין חבר לזמרת נלי פורטדו בשיר "All Good Things - Come to an End" ("כל הדברים הטובים - באים לסופם"), לטובת אלבומה של פורטדו, *Loose*, שיצא שנה לאחר מכן. הופצה שמועה לגבי היותם זוג לאחר שהופיעו יחד בפסטיבל גלסטונברי ב-2002. פורטדו התלוצצה על הסיטואציה, ואמרה ש"כן, הוא חבר שלי - הוא פשוט עדיין לא יודע את זה."  

מרטין יושב ליד הפסנתר שלו, במהלך הופעה בשנת 2005.
משיכתו של מרטין להיפ-הופ נחשפה באמצע שנת 2006, כששיתף פעולה עם הראפר ג'יי זי לטובת אלבום הקאמבק של הראפר, *Kingdom Come*, לאחר שנפגשו מוקדם יותר באותה השנה. מרטין שילב מספר אקורדים יחד לשיר שידוע כ"Beach Chair", ושלח אותם לג'יי זי, שגייס את עזרתו של מפיק ההיפ-הופ ד"ר דרה, לעריכת השיר (בניגוד לשמועות לא נכונות, שהמפיק של קולדפליי, ריק סימפסון, עשה זאת). השיר בוצע בהופעה חייה על ידי השניים ב-27 בספטמבר 2006, כחלק מסיבוב ההופעות של ג'יי זי באירופה, באולם המופעים אלברט הול. בשנת 2007, מרטין הופיע בקטע הנקרא "Part of the Plan", שפורסם כחלק מאלבום הסולו של האמן סויז ביטס, *"One Man Band Man"*. מרטין עבד כזמר סולו עם קניה וסט, והשניים חלקו ג'אם סשן מאולתר בשנת 2006, בקונצרט שנערך באולפני אבי רוד. במסגרת העבודה של השניים, מרטין הופיע בפזמון של השיר "Homecoming", מתוך אלבומו של וסט, *Graduation*.

השפעה
-----

מרטין וקולדפליי כנראה הושפעו בצורה החזקה ביותר מלהקת הרוק הסקוטית טראוויס, היות שמרטין אף ציין שהלהקה היא הסיבה שקולדפליי הוקמה. U2 הפכו גם הם למקור השפעה פוליטי ומוזיקלי על מרטין, כפי שצוין בקטע שכתב על הלהקה למגזין הרולינג סטון, בפרויקט "100 האומנים הטובים ביותר בכל הזמנים", "אני קונה כרטיסי טיסה לאירלנד בסופי שבוע ומבלה בקדמת הבמה שלהם, אבל U2 היא הלהקה היחידה שאני יודע בעל-פה את כל רשימת השירים שלה. את השיר הראשון באלבום *The Unforgettable Fire*, ששמו "A Sort of Homecoming", אני יודע קדימה ואחורה - הוא כל כך מלהיב, נפלא, ויפה. זה אחד מהשירים הראשונים שניגנתי לבני שטרם נולד."
מרטין מאוד מפורסם באהבתו ללהקה הנורווגית א-הא, המנגנת בעיקר גל חדש וסינת'פופ. בשנת 2005 הוא סיפר בראיון: "מצאתי את עצמי באמסטרדם באחד הימים, והקשבתי לשיר הראשון של א-הא, מה שגרם לי להיזכר כמה אהבתי את הלהקה הזו. השיר מציג מילים מדהימות. כולם שואלים מה המקור להשראה שלנו, מה ניסינו לקחת מלהקות אחרות, ולמה הקשבנו בצעירותנו - הלהקה הראשונה שאי פעם אהבתי היא א-הא." בנוסף, מרטין הופיע בהזדמנות אחרת יחד עם מייגן פורוהולמן, גיטריסט הלהקה.
מרטין ידוע כמעריץ של להקות כמו להקת הרוק ממנצ'סטר אואזיס, להקת הפופ האירית וסטלייף, הלהקה הבריטית רדיוהד, להקת הבנות הבריטית Girls Aloud, ולהקת טייק ד'את, ולהקת האינדי רוק הקנדית ארקייד פייר. זמרי סולו שמרטין מעריץ כוללים את ליאונה לואיס, נואל גלאגר, וקיילי מינוג, שאיתה ביצעה הלהקה גם סינגל בשם Lhuna.  

קולדפליי ביצעו את השיר של אר.אי.אם. "Nightswimming", יחד עם מייקל סטייפ בפסטיבל "Austin City Limits". בהופעה, מרטין הציג את "Nightswimming" כ"שיר הטוב ביותר שנכתב אי פעם".

מעורבויות בתחומים נוספים
------------------------

מרטין מנגן את השיר "Trouble" על הפסנתר שלו, במסגרת הופעה בברזיל בפברואר 2007
מרטין וגיטריסט קולדפליי ג'וני באקלנד, הופיעו הופעת קמאו בסרט Shaun of the Dead, כתומכים בארגון צדקה דמיוני בשם "ZombiAid". מרטין הופיע הופעת קמאו שנייה בסרט בתור זומבי. בשנת 2006 מרטין שיחק בתפקיד קמאו נוסף בסדרה מבית היוצר של ריקי ג'רווייס וסטפן מרצ'נט, Extras ("ניצבים"), בעונה השנייה, פרק ארבע. מרטין הופיע גם בקרדיטים הסוגרים של הסרט ברונו בשנת 2009, יחד עם בונו, סטינג, סלאש, סנופ דוג ואלטון ג'ון. מרטין ניגן הופעה חד פעמית עם להקת "Sid James Experience".  

מרטין מבליט במיוחד את דעותיו על סחר הוגן, והשתתף יחד עם קולדפליי בקמפיין של אוקספם, בשם "הפכו את הסחר להוגן". במסגרת הקמפיין מרטין נסע לגאנה והאיטי כדי לפגוש חקלאים ולצפות בתוצאות של סחר לא הוגן. בהופעות הוא מציג בדרך כלל מספר וריאציות של "Make Trade Fair"/"MTF", או סימן השוויון, שמופיע בדרך כלל על גב כף ידו השמאלית. לרוב ניתן לראות את הכתובת "MTF" כתובה על הפסנתר שלו.  

הוא היה מתנגד קולני של הנשיא ג'ורג' ווקר בוש והמלחמה בעיראק. מרטין היה תומך נלהב של מנהיג המפלגה הדמוקרטית ג'ון קרי, כפי שנראה בניאום התודה שלו בטקס פרסי גראמי של שנת 2004, כשהסינגל "Clocks" זכה. מרטין תמך גם במתמודד לנשיאות של המפלגה הדמוקרטית בשנת 2008, והפגין את תמיכתו בברק אובמה בסופו של השיר "Yellow" ב-25 באוקטובר 2008, בפרק של סאטרדיי נייט לייב.  

בזמן סיבוב הופעות באוסטרליה במרץ 2009, מרטין וחברי קולדפליי הופיעו בפתיחתו של נשף הצדקה "Sound Relief" במגרש הקריקט של סידני, לטובת שיקום המדינות ויקטוריה וקווינסלנד משריפות והצפות שהתרחשו בהן.

מרטין תומך אישית בגן בוסתן אברהם ביפו שהוא גן ילדים יהודי-ערבי מעורב דו-שפתי שבו הילדים לומדים על תרבויות ודתות ומציינים את חגיהן. מרטין מגיע לישראל לביקורים פרטיים תקופתיים בגן, לאחרונה ב-2019.

חייו האישיים
------------

מרטין פגש את השחקנית גווינת' פאלטרו בשנת 2002 במאחורי הקלעים בהופעתם של קולדפליי, לאחר מותו של אביה, ברוס פאלטרו. הזוג נישא שנה לאחר מכן, ב-5 בדצמבר 2003. בתם, אפל בלית' אליסון מרטין, נולדה ב-14 במאי 2004, בלונדון. בנם השני, מוזס ברוס אנטוני מרטין, נולד ב-8 באפריל 2006, בעיר ניו יורק. סיימון פג, וחברו של מרטין ללהקה ג'ון באקלנד הם הסנדקים של אפל. מרטין ופג הם ידידים וותיקים מאז שנפגשו בשנת 2001, כשמרטין הופיע באחד מסרטיו של פג, "Shaun of the Dead".   

מרטין אינו מעשן או שותה אלכוהול.  

בשנת 2005, מגזין הרולינג סטון פרסם ריאיון עם מרטין, בוא הוא מציג את עמדותיו הדתיות: "אני בהחלט מאמין באלוהים. איך אפשר להסתכל על הכל ולא להיות נדהם מהנסים שבכך?" באותו הראיון הוא דיבר על תקופה בה היו לו שאלות רוחניות רבות: "עברתי שינוי גדול מאוד, בערך מגיל שש-עשרה עד עשרים ושתיים, בקבלת האלוהים, דת, אמונה, שיפוט, הכל הפך למאוד מבולבל." מכל מקום, בראיון בשנת 2008 הוא סיפר: "אני תמיד מנסה להבין עוד לגבי הדמות הזאת. אני לא יודע אם זה אללה או ישו או מוחמד או זאוס. אבל אני אלך על זאוס."  

לאחר הראיון הנ"ל, הוא פרסם הודעה שמגדירה אותו כ"כלתאיסט" (Alltheist), מילה שהמציא שמשמעותה שהוא מאמין "בכל דבר".

במרץ 2014 הודיעו מרטין ופאלטרו על פרידה. ב-2016 הם התגרשו באופן רשמי.

באוגוסט 2014 נראה מרטין שהוא בראשיתו של קשר זוגי עם השחקנית ג'ניפר לורנס. ביוני 2015 הודיע הזוג על פרידתם.

בזוגיות עם השחקנית והדוגמנית דקוטה ג'ונסון מאוקטובר 2017.

פילמוגרפיה
----------

### טלוויזיה

| שנה | שם הסדרה | תפקיד | הערות |
| --- | --- | --- | --- |
| 2006 | *Extras* | הוא עצמו | "כריס מרטין" (עונה 2: פרק 4) |
| 2010 | *משפחת סימפסון* | הוא עצמו | "Million Dollar Maybe" (עונה 21: פרק 11) |
| 2017 | משפחה מודרנית | הוא עצמו | ״Brushes with Celebrity״ (עונה 9: פרק 8) |

### סרטים

| שנה | שם הסרט | תפקיד | הערות |
| --- | --- | --- | --- |
| 2004 | *Shaun of the Dead* | הוא עצמו | הופעת קמאו עם ג'ון באקלנד |
| 2009 | *ברונו* | הוא עצמו | הופעת קמאו |

דיסקוגרפיית סולו
----------------

*עיינו בערך קולדפליי בשביל לראות את עבודתו עם הלהקה.*

| שנה | שם השיר | אמן | אלבום | תפקיד |
| --- | --- | --- | --- | --- |
| 2002 | "Where Is My Boy?"  "Your Love Means Everything, Pt. 2" | Faultline | *Your Love Means Everything* | קולות ליווי |
| 2002 | "Gold in Them Hills" | רון סקסמית' | *Cobblestone Runway* | קולות ליווי |
| 2003 | "Sliding" "Arthur" | איאן מק'קולוך | *Slideling* | פסנתר, קולות רקע |
| 2003 | "See It in a Boy's Eyes" | ג'מליה | *Thank You* | עוזר בכתיבה, קולות רקע |
| 2004 | "Everybody's Happy Nowadays" | אש | *Orpheus* | קולות רקע |
| 2004 | "Gravity" | אמברייס | *Out of Nothing* | כתיבה |
| 2004 | Do They Know It's Christmas? | באנד אייד | -- | קולות ליווי |
| 2006 | All Good Things (Come to an End) | נלי פורטדו | *Loose* | עוזר בכתיבה, קולות רקע |
| 2006 | "In the Sun" | מייקל סטייפ | -- | קולות רקע |
| 2006 | "Beach Chair" | ג'יי זי | *Kingdom Come* | מפיק, קולות ליווי |
| 2007 | "Homecoming" | קניה וסט | *Graduation* | עוזר כתיבה, קולות ליווי, פסנתר |
| 2009 | "Lukas" "Fun"  "Want" | נטלי אימברוליה | *Come to Life* | עוזר כתיבה |
| 2009 | "Dove of Peace" | ברונו (סשה ברון כהן) | *ברונו (סשה ברון כהן)* | קולות ליווי |
| 2010 | "Most Kingz" | ג'יי זי | -- | קולות ליווי |
| 2010 | "Me and Tennessee" | גווינת' פאלטרו וטים מקגרו | *Country Strong* | כתיבה |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כריס מרטין** |

* 

* אתר האינטרנט הרשמי של כריס מרטין (באנגלית בריטית)

* כריס מרטין, במסד הנתונים הקולנועיים IMDb (באנגלית)

* כריס מרטין, במסד הנתונים הקולנועיים KinoPoisk (ברוסית)

* כריס מרטין, באתר ספוטיפיי

* כריס מרטין, באתר Last.fm (באנגלית)

* כריס מרטין, באתר AllMusic (באנגלית)

* כריס מרטין, באתר MusicBrainz (באנגלית)

* כריס מרטין, באתר Discogs (באנגלית)

* כריס מרטין, באתר Songkick (באנגלית)

* כריס מרטין, באתר Genius

* כריס מרטין, באתר SecondHandSongs

* כריס מרטין, באתר בילבורד (באנגלית)

הערות שוליים
------------

1. ↑  Chris Martin: The stereo MC
2. 1 2  כתבה באתר TheGuardian
3. ↑  אליסון בושוף, 12-09-2000, עיתון Daily Mail, הכתבה "The very genteel Mr Paltrow"
4. ↑  "The State of Coldplay", אוגוסט 2002
5. ↑  "Coldplay's university challenge", חדשות ה-BBC. פורסם בתאריך ה-22-02-2001
6. ↑  "Compilation Brings Nelly Furtado and Chris Martin Together Forever", מגזין "Chart", פורסם בתאריך 05-09-2001
7. ↑  כתב בעיתון NME. "כריס מרטין עתיד להוציא לאור עבודת סולו". מגזין NME. פורסם בתאריך 17-02-2006
8. ↑  "מרטין: טראוויס המציאו את קולדפליי"
9. ↑  פרויקט "100 האומנים הטובים ביותר בכל הזמנים - U2". מגזין הרולינג סטון
10. ↑  מרטין: אני מעריץ גדול של א-הא
11. ↑  "כריס מרטין: אני חולם על וסטלייף". מגזין "Now". פורסם בתאריך 30-05-2008
12. ↑  סילביה פטרסון (05-10-2008). הכתבה "Girls uninterrupted" בעיתון האובזרבר
13. ↑  "כריס מרטין מגלה את אהבתה הסודית של קולדפליי ללהקת טייק ד'את". אתר "fametastic". חדשות מפורסמים. 17-11-2008
14. ↑  "כריס נמצא ברשימת המשאלות של ליאונה". עיתון "The Sun". ה-28 בדצמבר 2008
15. ↑  ג'ייסון גרגורי (18-05-2008). "כריס מרטין: קיילי מינוג היא כמו כל "Girls Aloud" באדם אחד"
16. ↑
17. 1 2  "Shaun of the Dead (2004) – Trivia"
18. ↑  "בונו וכריס מרטין הקליטו סינגל לסרטו של סשה בארון כהן" עיתון "The Guardian", לונדון. 01-04-2009
19. ↑  "קולדפליי" באתר "אוקספם". 04-11-2008
20. ↑  "קולדפליי מפגינים את תמיכתם באובמה ב-SNL". אתר "Current.com", בתאריך 26-10-2008
21. ↑  אתר מאקו, ביקור סודי: מה עשה כריס מרטין בישראל?, 8 ביולי 2019
22. ↑  בריאן היאט (10-12-2003), "גווינת' פאלטרו נישאת לכריס מרטין". *אנטרטיינמנט ויקלי*
23. ↑  סטפן מ' סילברמן (14-05-2004), "זו בת עבור גווינת' פאלטרו ובעלה". *פיפל*
24. ↑  ג'סיקה רוברסטון (10-04-2006), "הסופה השקטה של קולדפליי". *רולינג סטון*
25. ↑  "מרטין ופאלטרו מינו את פג לסנדק". אתר "Contactmusic.com", פורסם בתאריך 09-09-2007
26. ↑  "Shaun of the Dead (2004) – Trivia", אתר IMDb, שנת 2008
27. ↑  Chris Martin: The stereo MC
28. 1 2  אוסטין סקאג'ס (11-08-2005), מגזין ה*רולינג סטון*
29. 1 2  "מהי הבעיה של כריס מרטין?". www.independent.ie. ה-31/01/2011
30. ↑  Savannah Walsh, Dakota Johnson and Chris Martin's Complete Relationship Timeline, ELLE, ‏2019-09-18 (באנגלית)

| קולדפליי |
| --- |
| כריס מרטין • ג'ון באקלנד • גאי ברימן • ויל צ'מפיון |
| אלבומי אולפן | *Parachutes* • ‏*A Rush of Blood to the Head* • ‏*X&Y* • ‏*Viva la Vida or Death and All His Friends* • ‏*Mylo Xyloto* • ‏*Ghost Stories* • ‏*A Head Full of Dreams* • *Music of the Spheres* |
| מיני אלבומים | *Safety* • ‏*Brothers & Sisters* • ‏*The Blue Room EP* • ‏*Acoustic* • ‏*Mince Spies* • ‏*Remixes* • ‏*Prospekt's March* • ‏*Every Teardrop Is a Waterfall* • ‏*A Sky Full of Stars* • ‏*Kaleidoscope EP* |
| אלבומי הופעה | *Live 2003* • ‏*LeftRightLeftRightLeft* • ‏*Live in Madrid* • ‏*iTunes Festival: London 2011* • ‏*Coldplay Live 2012* • ‏*Ghost Stories Live 2014* • ‏*Live from Spotify London* |
| אלבומי אוסף | *The Singles 1999–2006* |
| סיבובי הופעות | Parachutes Tour • ‏A Rush of Blood to the Head Tour • ‏Twisted Logic Tour • ‏Viva la Vida Tour • ‏Mylo Xyloto Tour • ‏Ghost Stories Tour • ‏A Head Full of Dreams Tour |

| קולדפליי - סינגלים |
| --- |
| *Parachutes* | Don't Panic • Shiver • Yellow • Trouble |
| *A Rush of Blood to the Head* | In My Place • God Put a Smile upon Your Face • The Scientist • Clocks |
| *X&Y* | White Shadows • Fix You • Talk • Speed of Sound • The Hardest Part • What If |
| *Viva la Vida or Death and All His Friends* | Violet Hill • Viva la Vida • Lost! • Lovers in Japan • Strawberry Swing |
| *Mylo Xyloto* | Every Teardrop Is a Waterfall • Paradise • Charlie Brown • Princess of China • Up with the Birds • Hurts Like Heaven • Up in Flames |
| *Ghost Stories* | Magic • Midnight • A Sky Full of Stars • True Love • Ink |
| *A Head Full of Dreams* | Adventure of a Lifetime • Hymn for the Weekend • Up & Up • A Head Full of Dreams • Everglow |
| *Kaleidoscope EP* | Something Just Like This • Miracles (Someone Special) |
| *Music of the Spheres* | Higher Power • My Universe • Let Somebody Go |
| סינגלים נוספים | Brothers & Sisters • Life in Technicolor II • Christmas Lights |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5069086
* BnF: cb14603710q (data)
* GND: 137268009
* ISNI: 0000 0001 1470 7136
* LCCN: no2006093548
* MusicBrainz: 98d1ec5a-dd97-4c0b-9c83-7928aac89bca
* NKC: js20050801013
* NLA: 62155637
* NLK: KAC2018N2756
* SUDOC: 086927175
* VIAF: 36677262
* WorldCat: lccn-no2006093548

 |